Omkring middagstid lørdag blev en mand stukket med kniv i benet i en lejlighed på Signalvej i Vejgaard. To venner fra misbrugsmiljøet havde fået noget at drikke og røget lidt hash fredag aften og var kommet op at skændes. Det udviklede sig så til trusler og et knivoverfald på en 27-årig mand. Kammeraten, en 29-årig mand, blev anholdt kort efter. Ved middagstid i dag blev han varetægtsfængslet ved et grundlovsforhør i Hjørring. Her nægtede han at udtale sig og lå bare hen over bordet i retten. Angiveligt nægter han sig skyldig - hans forsvarer kærede i alle fald fængslingen til Landsretten.

Opsummering:
En 29-årig mand er varetægtsfænglset i fire uger efter at have stukket en kniv i benet på en kammerat.